હિંમતનગરના એક સામાજિક કાર્યકરે જિલ્લા પોલીસ અધિક્ષકને કરેલ લેખિત રજૂઆતમાં વડાલીની ઘટના સંદર્ભે મોબાઇલમાં ફેસબુક ઉપર અપમાનજનક, તેમજ કોમવાદની ઉશ્કેરણી કરતી કોમેન્ટો કેટલાક તત્વો દ્વારા જાહેરમાં કરાઇ રહી છે. કોમી લાગણી ભડકાવતી અને બિભત્સ કોમેન્ટો કરનારા તત્વોની તાત્કાલિક તપાસ કરાવી તેમને હિરાસતમાં લઇ કડકમાં કડક કાર્યવાહી કરવાની કાર્યકરે જિલ્લા પોલીસવડાને આધારભૂત પુરાવાઓ સાથેની લેખિત રજૂઆત કરી છે. જોકે પોલીસે જિલ્લામાં કોમી લાગણીઓને ભડકાવનારા અને ઉશ્કેરણી કરનારા તત્વોના મોબાઇલો ઉપર બાજ નજર રાખી કડકાઇભરી કાર્યવાહી કરવા સૂચનાઓ આપી દીધી છે.